Na temelju članka 37. Zakona o dadiljama („Narodne novine“ broj 37/13) , članka 34. Statuta Općine Viškovo („Službene novine Općine Viškovo“ broj 3/18), Općinsko vijeće Općine Viškovo, na sjednici održanoj \_\_\_\_\_\_\_\_\_\_\_\_ donijelo je

ODLUKU

o uvjetima i načinu sufinanciranja djelatnosti dadilja

Članak 1.

Ovom Odlukom utvrđuju se uvjeti i način sufinanciranja djelatnosti dadilja te kriteriji za ostvarivanje prava na sufinanciranje.

Članak 2.

(1) Općina Viškovo sufinancirat će djelatnost dadilja registriranih na području Općine Viškovo (u daljnjem tekstu: Općina), na osnovi broja djece sa područja Općine koje se nalaze na čuvanju u obrtu, za koje je Općina izdala rješenja za sufinanciranje.

(2) Iznimno od stavka 1. ovog članka Općina Viškovo sufinancirati će djelatnost dadilja registriranih izvan područja Općine u kojima su smještena djeca sa područja, u slučaju da sve potrebe i interese djece i roditelja nije moguće zadovoljiti na području Općine.

Članak 3.

(1) Pravo na sufinanciranje djelatnosti dadilja iz članka 2. ove Odluke ostvaruju roditelji koji su u braku odnosno izvanbračnoj zajednici ukoliko ispunjavaju sljedeće uvjete:

1. ukoliko dijete nakon provedenog upisnog postupka u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, „Službene novine Općine Viškovo“ broj 1/15., 3/15. i 7/16.) nije moguće upisati u iste te je stavljeno na Listu čekanja osim ukoliko dijete nije na Listi čekanja jer se potreba pojavila nakon provedenog upisnog postupka

2. dijete i oba roditelja imaju prijavljeno prebivalište odnosno prijavljeno stalno boravište (za strane državljane) na području Općine,

3. za oba roditelja adresa prebivališta evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezna uprava

4. oba roditelja nemaju iskazano dospjelo dugovanje prema Općini u trenutku podnošenja zahtjeva za sufinanciranje

5. oba roditelja su zaposlena

6. ukoliko je dijete na čuvanju, brizi i skrbi u trajanju od 5 do 11 sati dnevno, odnosno istovjetno dužini trajanja programa koji se provode u ustanovama iz stavka 1. točke 1. ovog članka

7. ukoliko zbog specifičnih potreba zaposlenih roditelja (noćni rad, smjenski rad i sl.) nije moguće smjestiti dijete u ustanove iz stavka 1. točke 1. ovog članka.

(2) Uvjeti iz stavka 1.točke 1.- 6. ovog članka moraju biti ispunjeni kumulativno.

Članak 4.

(1) Pravo na sufinanciranje djelatnosti dadilja iz članka 2. ove Odluke ostvaruje roditelj koji nije u braku odnosno u izvanbračnoj zajednici ukoliko ispunjava sljedeće uvjete:

1. ukoliko dijete nakon provedenog upisnog postupka u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, „Službene novine Općine Viškovo“ broj 1/15., 3/15. i 7/16.) nije moguće upisati u iste te je stavljeno na Listu čekanja osim ukoliko dijete nije na Listi čekanja jer se potreba pojavila nakon provedenog upisnog postupka

2. dijete i roditelj s kojim dijete živi imaju prijavljeno prebivalište odnosno stalno boravište (za strane državljane) na području Općine,

3. za roditelja s kojim dijete živi adresa prebivališta evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezne uprave

4. roditelj s kojim dijete živi nema iskazano dospjelo dugovanje prema Općini u trenutku podnošenja zahtjeva za sufinanciranje

5. roditelj s kojim dijete živi je zaposlen

6. ukoliko je dijete na čuvanju, brizi i skrbi u trajanju od 5 do 11 sati dnevno, odnosno istovjetno dužini trajanja programa koji se provode u ustanovama iz stavka 1. točke 1. ovog članka

7. ukoliko zbog specifičnih potreba zaposlenog roditelja s kojim dijete živi (noćni rad, smjenski rad i sl.) nije moguće smjestiti dijete u ustanove iz stavka 1. točke 1. ovog članka.

(2) Uvjeti iz stavka 1.točke 1.- 6. ovog članka moraju biti ispunjeni kumulativno.

Članak 5.

Sve odredbe koje se odnose na roditelje, odnose se i na skrbnike, udomitelje.

Članak 6.

(1) Roditelji djeteta do navršenih tri godine koji koriste usluge dadilje ostvaruju pravo na sufinanciranje djelatnosti dadilje i plaćaju cijenu od 950,00 kuna mjesečno.

(2) Roditelji djeteta od navršenih tri godine do polaska u školu koji koriste usluge dadilje ostvaruju pravo na sufinanciranje djelatnosti dadilje i plaćaju cijenu od 600,00 kuna mjesečno.

(3) S obrtima registriranima za djelatnost dadilja Općina Viškovo će sklopiti ugovor o sufinanciranju, a isplate će se vršiti prema stvarnom obračunu za svaki mjesec uz priloženu evidenciju o prisutnosti djeteta.

Članak 7.

(1) Za ostvarivanje prava na sufinanciranje iz članka 2. ove Odluke roditelji/roditelj je dužan podnijeti zahtjev za sufinanciranje za svaku pedagošku godinu.

(2) Zahtjev za sufinanciranje se podnosi nadležnom upravnom tijelu Općine koji će o zahtjevu donijeti rješenje.

(3) Za svaku narednu pedagošku godinu zahtjev iz stavka 1. ovog članka roditelji/roditelj podnosi na propisanom obrascu od 1. srpnja do 8. kolovoza tekuće godine.

(4) Ukoliko roditelji/roditelj upisuje dijete u obrt registriran za djelatnost dadilja tijekom pedagoške godine zahtjev za sufinanciranje roditelj podnosi do 10-og u mjesecu za tekući mjesec.

(5) Uz zahtjev iz stavka 1. ovog članka roditelji/roditelj je dužan priložiti isprave odnosno predočiti dokaze navedene na obrascu iz stavka 3. ovog članka.

(6) Isprave, odnosno dokaze koje roditelji/roditelj treba priložiti odnosno predočiti uz zahtjev iz stavka 3. ovog članka utvrđuje nadležno upravno tijelo Općine.

Članak 8.

Nadležno upravno tijelo Općine zadržava pravo povremenog provjeravanja podataka o prebivalištu djeteta i njegovih roditelja te podataka iz potvrde o visini dohotka roditelja te ukoliko utvrdi da je došlo do promjene činjenica koje utječu na ostvarivanje prava na sufinanciranje djelatnosti dadilja, a roditelji/roditelj o tome nije pisanim putem obavijestio nadležno upravno tijelo Općine iako je to bio dužan učiniti, nadležno upravno tijelo Općine ukinut će rješenje, a roditelji/roditelj je dužan izvršiti povrat iznosa sufinanciranja za period počevši od nastanka promjene činjenica koje utječu na ostvarivanje prava na sufinanciranje djelatnosti dadilje.

Članak 9.

Ova Odluka stupa na snagu u roku od osam dana od dana objave u „Službenim novinama Općine Viškovo“.

KLASA:

URBROJ

Viškovo, ---------- 2019

OPĆINSKO VIJEĆE OPĆINE VIŠKOVO

Predsjednica Općinskog vijeća

Ksenija Žauhar, mag. paed.

Obrazloženje

prijedloga Odluke o uvjetima i načinu sufinanciranja djelatnosti dadilja

U ožujku 2013. godine Hrvatski sabor je donio Zakon o dadiljama, u cilju omogućavanja i reguliranja djelatnosti čuvanja, brige i skrbi djece do 14 godina u stambenom ili poslovnom prostoru. Na ovaj način se omogućava da se regulira i unaprijedi ova vrsta brige, a posebno se to odnosi na brigu o djeci jasličke i predškolske dobi.

Prema članku 37. Zakona o dadiljama, jedinice lokalne i područne samouprave sudjeluju u sufinanciranju djelatnosti dadilje, na području svoje JL(R)S, sukladno svojim programima i odredbama posebnog propisa kojim je uređen djelokrug JL(R)S. Prema članku 18., Zakona o dadiljama, dadilja je obavezna primjenjivati znanja i vještine iz svoje djelatnosti, poštujući prava djeteta, djetetov najbolji interes, etička i stručna načela čija je svrha zaštita djeteta. Tako je obavezna osobito: voditi brigu o zdravlju i sigurnosti djeteta, o zdravoj prehrani, o dnevnom odmoru, uvjetima u kojim se dijete nalazi, poučavati dijete životnim i socijalnim vještinama i dr. Iako je dadilja dužna osnovati obrt kako bi mogla poslovati, dadilja može biti osoba koja je stručno osposobljena prema istom Zakonu te upisana u imenik dadilja. Obzirom da je u većini jedinica lokalne samouprave problem kako zadovoljiti potrebe zaposlenih roditelja za organiziranom skrbi za djecu rane i predškolske dobi, ovaj model se pokazuje izuzetno dobrim, pa je većina prihvatila sufinanciranje ove djelatnosti, naročito za one dobne skupine i dužinu boravka, odnosno čuvanja djeteta za koje nema dovoljno kapaciteta u ustanovama predškolskog odgoja.

Obrti za dadilje omogućavaju smještaj djece roditeljima koji imaju potrebu za organiziranom brigom za djecu kada rade, a u slučajevima kada u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, „Službene novine Općine Viškovo“ broj 1/15., 3/15. i 7/16.) nema mjesta.

Što se tiče modela sufinanciranja rada dadilja predlaže se da se ova vrsta usluga sufinancira kao model sufinanciranja programa ranog i predškolskog odgoja i obrazovanja pod jednakim uvjetima pod kojima se sufinanciraju programi smještaja djece u ustanovama predškolskog odgoja obuhvaćenih navedenim Planom mreže dječjih vrtića na području Općine Viškovo.

Također se ovim prijedlogom Odluke predlaže da Općina Viškovo iznimno sufinancira djelatnost dadilja registriranih izvan područja Općine Viškovo u kojima su smještena djeca sa područja općine i koja ispunjavaju uvjete propisane člankom 3. i 4. prijedloga Odluke, u slučaju da sve potrebe i interese djece i roditelja nije moguće zadovoljiti na području općine.

Obzirom na prednje navedeno predlaže se donošenje Odluke o uvjetima i načinu sufinanciranja djelatnosti dadilja.

Općinska načelnica

Sanja Udović, dipl. oec.